==Udvikling==
I [[Europa]] foregår flere steder udvinding af græsprotein. Det franske firma Désialis har i mere end 40 år produceret proteinekstrakt og grøntpiller fra [[Lucerne (plante)|lucerne]], og i 2016 blev den årlige produktion af økologisk lucerne proteinekstrakt i Frankrig anslået til 2000 ton. Det tyske opstartsfirma Biofabrik omdanner i et biogasanlæg [[Ensilage|græsensilage]] til et stabilt koncentrat, hvorfra aminosyrer på et andet anlæg kan udvindes, beregnet som tilskud til fødevarer. Endelig udvinder den tysk-schweiziske virksomhed Biowert, med baggrund i erfaringer fra papirindustrien, såvel plantefibre som [[biogas]] fra græsensilage. De bearbejdede fibre anvendes i isoleringsprodukter og til forstærkning af plastprodukter.<ref>https://www2.mst.dk/Udgiv/publikationer/2018/02/978-87-93614-63-5.pdf</ref>
Samfund Erhvervsliv